**PROÇESVERBAL**

Nga seanca e 38-të ( e tridhjetë e tetë) e Këshillit të komunës së Zhelinës e mbajtur më 24.02.2020 në fillim në ora 10:00 në sallën e madhe të komunës së Zhelinës, në prezencë të 18-të këshilltarëve dhe në mungesë të arsyeshëme të këshilltarit Tasun Zendeli.Seancën e hapi kryetari i këshillit z.Liridon Useini i cili përshëndeti, prezentoj propozim-Rendin e ditës me nr. 08-215/1 të përbërë prej 5- pikave, edhe ate:

**R E N D D I T E**

1. Miratimi i proçesverbalit të seancës së 37-të, të Këshillit të komunës së Zhelinës.
2. Propozim – Vendim për miratim të mjeteve financiare për kofinansim të projektit Rehabilitimi i rrugës lokale nga fshati Sushiçki Most deri te deponija Rusino – komuna e Gostivarit – faza e tretë në vlerë prej 635.964,oo denarë.
3. Propozim – Vendim për miratim të mjeteve financiare për kofinansim të projektit për krijimin e pltformës regjionale për sistem informacioni Gjeografik për të gjitha komunat e QZHP, në vlerë prej 346.170,oo denarë.
4. Propozim – Vendim për përcaktimin e gjërësisë së bregut të lumenjëve të përfshira në planet urbanistike në komunën e Zhelinës, në vendbanimin Uzurmisht dhe në vendbanimin Leshnicë e poshtme.
5. Shqyrtimi i kërkesës nr. 08-109/1 i datës 27.01.2020-të, nga Shkolla fillore komunale “ Fan Noli” f.trebosh si dhe shqyrtimi i kërkesës nr.08-48/2 të datës 18.02.2020-të, nga Klubi i skijimit “ Sharri Academy” – Tetovë, për ndarje të mjeteve financiare.

Kryetari i këshillit tha hap debat nëse dikush ka propozim lidhur me rendin e ditës.

Fjalë mori Elmedina R. përshëndeti propopzoj që në rend të dite të vëndohen si pikë e 6- Të ndryshme.

Mehdin N. propozoj që pika 2, 3 dhe 5 të hiqen nga rendi i ditës, për arsye se komisioni për financa nuk e ka mbajt mbledhje,gjithashtu kërkoj nga ju si kryetar këshilli të rregulloni çështjen e komisioneve për funksionimin e tyre.

Kryetari i këshillit tha se sa i përket pikes 2 dhe 3 dua të va bëjë me dije se 11-këshilltar nga ne kemi deklaruar me shkrim se sotë do ti përkrahim këto dy pika.

 Bedri F. mendoj se pikën 2 dhe 3 duhet shqyrtuar dhe përkrahur, propozoj që pika 2 dhe 3 të shqyrtohen ndërsa pika 5- të për një seancë tjetër..

 Pasi që më nuk pati propozime tjera, kryetari i këshillit propozimet i nxjer në votim edhe ate :

 Propozimin e Elmedinës që rendit të ditës ti shtohet edhe pika 6- Të ndryshme, e hodh në votim dhe me 17- vota për dhe 1-përmbajtur , konstatohes se miratohet.

 Propozimin e Mehdini që pika 2, 3 dhe 5 të hiqen nga rendit i ditës, hudhet në votim dhe me 2-vota për, 2-vota përmbajtur dhe 14-vota kundër, konstatohet se propozimi në fjalë nuk miratohet.

 Propozimin e Bedriut që pika 2 dhe 3 të shqyrtohen, ndërsa pika 5 për një seancë tjetër, hudhet votim me 13-vota për,1-vot kundër dhe 4-vota përmbajtur, konstatohet se propozimi miratohet.

Kryetari i këshillit Rendin e ditës të përbërë prej 5 – pikave edhe ate:

* 1. Miratimi i proçesverbalit të seancës së 37-të, të Këshillit të komunës së Zhelinës.
	2. Propozim – Vendim për miratim të mjeteve financiare për kofinansim të projektit Rehabilitimi i rrugës lokale nga fshati Sushiçki Most deri te deponija Rusino – komuna e Gostivarit – faza e tretë në vlerë prej 635.964,oo denarë.
	3. Propozim – Vendim për miratim të mjeteve financiare për kofinansim të projektit për krijimin e pltformës regjionale për sistem informacioni Gjeografik për të gjitha komunat e QZHP, në vlerë prej 346.170,oo denarë.
	4. Propozim – Vendim për përcaktimin e gjërësisë së bregut të lumenjëve të përfshira në planet urbanistike në komunën e Zhelinës, në vendbanimin Uzurmisht dhe në vendbanimin Leshnicë e poshtme.
	5. Të ndryshme, e hodhi në votim dhe me 15-vota për , 2-vota kundër dhe 1-vot përmbajtur, konstatohet se rendi i ditës miratohet.

**Pika 1 : Miratimi i proçesverbalit të seancës së 37-të, të Këshillit të komunës së Zhelinës.**

Kryetari i Këshillit z. Liridon Useini prezentoj pikën në fjalë dhe hapi diskutim nëse dikush ka vërejtje lidhur me proçesverbalin.

 Pasi që më nuk pati vërejtje, Kryetari i këshillit proçesverbalin e seancës së 32-të të Këshillit të komunës së Zhelinës e hodhi në votim dhe 17-vota për dhe 1-vot përmbajtur, konstatohet se proçesverbali miratohet.

**Pika 2 :** **Propozim – Vendim për miratim të mjeteve financiare për kofinansim të projektit Rehabilitimi i rrugës lokale nga fshati Sushiçki Most deri te deponija Rusino – komuna e Gostivarit – faza e tretë në vlerë prej 635.964,oo denarë.**

 Kryetari i këshillit z. Liridon U. prezenton pikën në fjalë dha sqarim, hap debat.

Fjalë mori Ramiz H. përshëndeti kam vërejtje për shkak të materialit i cili është vetëm në gjuhën maqedone, dhe kërkoj që herave tjera kjo mos të ndodh, dhe për këtë arsye në votim do jem i përmbajtur.

Kryetari i këshillit tha se vërejtja është me vend për për shkak të urgjencës e kemi pranuar kështu, por e them publikisht se kjo le të jetë si vërejtje që mos të përsëritet më tutje dhe radhave të ardhëshme propozim material të jenë në dy gjuhë.

Bedri F. tha mendoj se ky vendim duhet përkrahur pasi që është në të mirën tone.

Pasi debat, Kryetari i këshillit Propozim – Vendimin për miratim të mjeteve financiare për kofinansim të projektit Rehabilitimi i rrugës lokale nga fshati Sushiçki Most deri te deponija Rusino – komuna e Gostivarit – faza e tretë në vlerë prej 635.964,oo denarë, e hodh në votim dhe me 17-vota për dhe 1-vot përmbajtur, konstatohet se miratohet.

**Pika 3 :** **Propozim – Vendim për miratim të mjeteve financiare për kofinansim të projektit për krijimin e pltformës regjionale për sistem informacioni Gjeografik për të gjitha komunat e QZHP, në vlerë prej 346.170,oo denarë.**

Kryetari i këshillit z. Liridon U. prezenton pikën në fjalë dha sqarim, hap debat.

Pai që nuki pati debat, Kryetari i këshillit Propozim – Vendimin për miratim të mjeteve financiare për kofinansim të projektit për krijimin e pltformës regjionale për sistem informacioni Gjeografik për të gjitha komunat e QZHP, në vlerë prej 346.170,oo denarë, e hodh në votim dhe me 17-vota për dhe 1-vot përmbajtur, konstatohet se miratohet.

**Pika 4 :** Propozim – Vendim për përcaktimin e gjërësisë së bregut të lumenjëve të përfshira në planet urbanistike në komunën e Zhelinës, në vendbanimin Uzurmisht dhe në vendbanimin Leshnicë e poshtme.

Kryetari i këshillit z. Liridon U. prezenton pikën në fjalë dhe për sqarime më të hollësishme fjalë i jep përgjegjësit të urbanizmit.

Fjalë mori Gani F. përgjegjës i sektori për urbanizëm përshëndeti dhe dha sqarime lidhur me vendimin në fjalë.

Pas sqarimeve që pati, kryetari i këshillit hap debat.

Fjalë mori Bedri F. than në vendim te neni 3 dhe 4 përmenden objekte egzistuese dhe objekte të reja, pyes çka nënkuptojm me këto objekte?

Gani F. përgjigjet se me objekte egzistues kuptojm ato objekte të cilat tashmë janë të ndërtuar, a sa përket objekteve të rreja do të thot se vlen ndërtimi i objekteve me interes publik p.sh kanalizim, rrjet optik etj.

Pasi që më nuk pati debat, Kryetari i këshillit Propozim – Vendim për përcaktimin e gjërësisë së bregut të lumenjëve të përfshira në planet urbanistike në komunën e Zhelinës, në vendbanimin Uzurmisht dhe në vendbanimin Leshnicë e poshtme, e hodh në votim dhe me 17-vota për dhe 1-vot përmbajtur, konstatohet se miratohet.

**Pika 5 :** **Të ndryshme.**

Kryetari i këshillit hap debat.

Fjalë mori Elmedina R. e cila tha se jo rastësisht kërkova që kjo pikë të jetë rend dite për arsye se dua ta paraqes problemin me ndriçimin publik në f,Çiflik , se nuk mirëmbahet nga ana e kompanisë që kryen mirmbajtjen e kësaj problematike dhe e njejta mirëmbahet nga qytetarët.Pyes pse ndodh kjo dhe pse nuk meren masa për mirmbajtjen e ndriçimit publik?

Kryetari i këshillit tha se për momentin nuk kemi informata të tilla, por për këtë pyetje do të mereni përgjigje me shkrim në seancën e radhës.

Fjalë mori Mehdin N. tha kam vërejtje deri te institucioni komunë për arsye se salla e këshilli shohim nëpër rrjetet sociale se përdoret për mbajtjen e mbledhjeve të partive politike të shtabeve të degëve, por kjo nuk është e hishme që salla të përdoret për këto qëllime dhe me të vërtet do të kemi pasoja të më tutjeshme nga ana e komisionit për antikorupcion.

Kryetari i këshillit tha se sa i përket çështjes së sallës ne nuk mund të ndalojm askën ta shfrytëzon këtë sall për arsye se kjo u përket gjithë qytetarëve .

Fjalë mori Ramiz H. tha se në lidhje me vendosjen e korpave për mbeturina nga ana e NPK-së e cila në f.Trebosh ka vendosur po thuaj se në gjithë fshatin por theksoj se në lagjen time ende nuk janë vendosur.Kërkoj me shkrim që të më informoj NPK-ja se a planifikon vendosjen e këtyre korpave në lagjen time dhe kur do ti vendos?

Gjithashtu disa herë kemi kërkuar raport me shkrim për vendimet të cilat i ka sjellë këshilli për ndihëm në mjete finanaciare, por si duket ende nuk kemi një rapor të till.Kërkoj që në seancën e radhës të kemi Raport në lidhje me Vendimet e sjellura nga ana e këshillit për ndihëm në mjete financare, cilat vendime janë realizuar dhe cila ende jo?

Kryetari i këshillit tha se raportin në fajlë do ta kemi në seancën e radhës.

Fjalë mori Bedri F. tha se propozoj që në seancën e radhës të jetë si pikë e rendit të ditës Të ndryshme dhe këtu në ketë pikë të jenë përfaqsuesit e NPK-së për arsye se çdo këshilltar ka vërejtje lidhje me ndriçimin publik, vendosjen e kotpave për mbeturina si dhe në përgjithësi lidhje me punën e NPK-së .Propozoj që në mbledhjen e radhës të jetë si pikë e rendit të ditës Puna e NPK-së?

Meqë u shqyrtua plotësisht rendi i ditës, Kryetari i këshillit z.Liridon Useini seancën e shpalli të mbyllur.

Nr.08-215/2 Proçesverbalist Këshilli i Komunës së Zhelinës

 24.02.2020 Zamira Zejnullai Kryetar,

 Liridon Useini